EkBass/fiwiki-20250220-pages-articles huggingface dataset:
Javier Lambán

Javier Lambán Montañés (s. 19. elokuuta 1957 Ejea de los Caballeros, Espanja) on espanjalainen sosialistisen työväenpuolueen poliitikko. Lambán on Aragonian itsehallintoalueen johtaja heinäkuusta 2015 alkaen. javierlamban.es. Viitattu 10.10.2018 Gobierno de Aragón. Viitattu 10.10.2018 Javier Lambán on toiminut Aragonian sosialistisen työväenpuolueen (PSOE–Aragón) pääsihteerinä vuodesta 2012 alkaen. Hän on suorittanut historian tohtorin tutkinnon Zaragozan yliopistossa. == Lähteet == === Viitteet === == Aiheesta muualla == Luokka:Vuonna 1957 syntyneet Luokka:Espanjan sosialistisen työväenpuolueen poliitikot Luokka:Elävät henkilöt
Lauren Sesselmann

Lauren Sesselmann (s. 14. elokuuta 1983 Stevens Point, Wisconsin, Yhdysvallat) on kanadalainen jalkapalloilija. Hän on pelannut Kanadan naisten maajoukkueessa 46 maaottelua mutta ei ole tehnyt yhtään maalia. Hän saavutti olympiapronssia Lontoossa 2012. Hän kuului Kanadan mestarijoukkueeseen Pan- Amerikan kisoissa vuonna 2011. Hän sai Kanadan kansalaisuuden vuonna 2010 ja pelasi Kanadan maajoukkueessa ensimmäisen kerran vuonna 2011. Sesselmann on edustanut seuratasolla muun muassa Sky Blue FC:tä, Atlanta Beatiä, FC Kansas Cityä, Houston Dashiä ja Santa Clarita Blue Heatiä. == Lähteet == Luokka:Kanadalaiset jalkapalloilijat Luokka:Kanadalaiset olympiamitalistit Luokka:Vuonna 1983 syntyneet Luokka:Elävät henkilöt
Kiinan tulvat 1931

Kiinan tulvat 1931 olivat yksi Kiinan pahimmista luonnonmullistuksista. Ne syntyivät Keski-Kiinan alueella ja vaikuttivat noin 52 miljoonan ihmisen elämään, surmaten heistä mahdollisesti noin kaksi miljoonaa. Pahimmin tulvivia jokia olivat Jangtse, Huaijoki, Keltainenjoki ja Keisarinkanava. Ongelmia oli myös niin etelässä kuin Helmijoki ja niin pohjoisessa kuin Songhua ja Jalu, jotka virtaavat Koreaan päin. Osa uhreista kuoli hukkumalla tai murskaantui vedessä ajelehtivien tavaroiden alle, mutta osa sai veden levittämiä kulkutauteja tai kuoli nälkään tulvien tuhottua ruokahuollon. Tulvien syynä pidetään epäsuotuisan sään ja huonon suunnittelun yhdistelmää. Jokien varrelle rakennetut penkereet estivät veden leviämisen normaaleille tulvaniityille, ja kuivaa kautta seurasi pitkä sateinen jakso. == Lähteet == Luokka:Kiinan joet Luokka:Luonnonmullistukset Kiinassa Luokka:1900-luvun tulvat Luokka:Vuoden 1931 luonnonmullistukset
Kelly Parker

Kelly Parker (s. 8. maaliskuuta 1981 Regina, Saskatchewan, Kanada) on kanadalainen jalkapalloilija. Hän pelasi Kanadan naisten maajoukkueessa 40 maaottelua ja teki niissä kolme maalia. Hän saavutti olympiapronssia Lontoossa 2012. Hän pelasi myös vuoden 2011 MM-kilpailuissa ja voitti kultaa saman vuoden Pan-Amerikan kisoissa. Hän oli pelipaikaltaan keskikenttäpelaaja. Parker edusti seuratasolla muun muassa Sky Blue FC:tä, Western New York Flashiä ja Atlanta Beatiä sekä saksalaista SC Freiburgia. == Lähteet == Luokka:Kanadalaiset jalkapalloilijat Luokka:Kanadalaiset olympiamitalistit Luokka:Vuonna 1981 syntyneet Luokka:Elävät henkilöt
Rannalla

Rannalla voi tarkoittaa ainakin seuraavia: * ”Rannalla”, Alvar Cawénin maalaus vuodelta 1912 * Rannalla (On Chesil Beach), Ian McEwanin romaani vuodelta 2007 * Rannalla (By the Sea), Charles Chaplinin elokuva vuodelta 1915 * Rannalla (On Chesil Beach), McEwanin romaaniin perustuva elokuva vuodelta 2017 * Rannalla, Taiskan kokoelma-albumi vuodelta 2000 * ”Rannalla”, Vesa Tuomen säveltämä tango vuodelta 1989.
Emily Zurrer

Emily Zurrer (s. 12. heinäkuuta 1987 Vancouver, Brittiläinen Kolumbia, Kanada) on kanadalainen jalkapalloilija. Hän on pelannut Kanadan naisten maajoukkueessa 82 maaottelua ja tehnyt kolme maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012. Hän on pelannut myös Pekingin olympialaisissa 2008 ja vuoden 2011 MM-kilpailuissa. Hän on pelipaikaltaan puolustaja. Seuratasolla Zurrer on pelannut kotimantereensa lisäksi myös Saksassa SG Essen-Schönebeckissä sekä Ruotsissa Dalsjöforsin ja Jitexin joukkueissa. == Lähteet == Luokka:Kanadalaiset jalkapalloilijat Luokka:Kanadalaiset olympiamitalistit Luokka:Vuonna 1987 syntyneet Luokka:Elävät henkilöt
Erin McLeod

Erin McLeod (s. 26. helmikuuta 1983 St. Albert, Alberta, Kanada) on kanadalainen jalkapalloilija, pelipaikaltaan maalivahti. Hän on pelannut Kanadan naisten maajoukkueessa 116 maaottelua. Hän on ollut saavuttamassa olympiapronssia Lontoossa 2012. Hän on pelannut myös Pekingin olympialaisissa 2008 sekä kolmissa MM-kilpailuissa vuosina 2007, 2011 ja 2015. Vuoden 2016 olympialaiset Riossa jäivät häneltä väliin pahan polvivamman vuoksi. McLeod pelasi alle 19-vuotiaiden MM-kilpailuissa vuonna 2002 Kanadan saavuttaessa hopeaa. Seuratasolla McLeod on pelannut kotimantereensa lisäksi myös Ruotsissa Dalsjöforsissa, Rosengårdissa ja Växjössä, Saksassa Jenan ja Sandin joukkueissa sekä Islannissa Stjarnanissa. McLeodin puoliso on jalkapalloilija Ella Masar. == Lähteet == == Aiheesta muualla == Luokka:Kanadalaiset jalkapallomaalivahdit Luokka:Kanadalaiset olympiamitalistit Luokka:Vuonna 1983 syntyneet Luokka:Elävät henkilöt
Thomas Watson

Thomas Watson voi tarkoittaa ainakin seuraavia: * Thomas Watson (k. 1592), englantilainen runoilija * Thomas A. Watson (s. 1968), brittiläinen poliitikko, työväenpuolueen varapuheenjohtaja * Thomas A. Watson (1854–1934), yhdysvaltalainen keksijä, Alexander Graham Bellin assistentti * Thomas E. Watson (1856–1922), yhdysvaltalainen poliitikko, populistisen puolueen varapresidenttiehdokas 1896 * Thomas E. Watson (1892–1966), yhdysvaltalainen merijalkaväen kenraali * Thomas J. Watson (1874–1956), yhdysvaltalainen liikemies, IBM:n hallituksen puheenjohtaja * Thomas J. Watson Jr. (1914–1993), yhdysvaltalainen liikemies
Dolores Delgado

Dolores Delgado García (s. 1962 Madrid) on espanjalainen poliitikko. Delgado on Espanjan oikeusministeri kesäkuusta 2018 lähtien. transparencia.gob.es. Viitattu 7.10.2018 Aiemmin Delgado toimi 25 vuoden ajan Espanjan valtakunnallisen ylioikeuden (Audiencia Nacional) syyttäjänä. Hän työskenteli huumeiden laittoman kaupan ja ETAn terrorismin parissa. Hän oli jihadismi- terrorismin koordinoiva syyttäjä. huffington.post. Viitattu 7.10.2018 Vuonna 2007 Delgado toimi syyttäjänä Argentiinan entisen upseerin Adolfo Scilingon oikeusjutussa, jossa tämä tuomittiin vankeuteen rikoksesta ihmisyyttä vastaan. Vuonna 2013 Delgado vastusti Hervé Falcianin luovutusta Sveitsiin. Delgado on suorittanut oikeustieteen tutkinnon. == Lähteet == === Viitteet === == Aiheesta muualla == Luokka:Vuonna 1962 syntyneet Luokka:Espanjalaiset poliitikot Luokka:Elävät henkilöt
Brittany Timko

Brittany Timko Baxter (o.s. Timko, s. 5. syyskuuta 1985 Vancouver, Brittiläinen Kolumbia, Kanada) on kanadalainen jalkapalloilija. Hän on pelannut Kanadan naisten maajoukkueessa 132 maaottelua ja tehnyt viisi maalia. Hän on saavuttanut olympiapronssia Lontoossa 2012. Hän on pelannut myös Pekingin olympialaisissa 2008 sekä vuosien 2003, 2007 ja 2011 MM-kilpailuissa. Hän oli voittamassa Pan-Amerikan kisojen mestaruutta vuonna 2011. Ensimmäisen aikuisten maaottelunsa hän pelasi 16-vuotiaana vuonna 2002. Hän on pelipaikaltaan puolustaja. Seuratasolla Timko Baxter on edustanut Vancouver Whitecapsia, australialaista Melbourne Victorya, ruotsalaista Piteå IF:ää, saksalaista SG Essen-Schönebeckiä sekä vuodesta 2014 Seattle Soundersia. == Lähteet == Luokka:Kanadalaiset jalkapalloilijat Luokka:Kanadalaiset olympiamitalistit Luokka:Vuonna 1985 syntyneet Luokka:Elävät henkilöt
Bolsenanjärvi

Bolsenanjärvi () on Keski-Italiassa Latiumin alueen pohjoisosassa sijaitseva kraatterijärvi. Muodoltaan soikeaa järveä ympäröi Volsinin vuoristo. Nimensä järvi on saanut Bolsenan pikkukaupungilta, joka sijaitsee järven koillisrannalla. Bolsenanjärven seutu oli aikoinaan vulkaanisesti aktiivista. Järvi syntyi arviolta 300 000 vuotta sitten kalderaan eli tulivuoren romahtamisen muodostamaan kulhomaiseen tuliperäiseen muodostumaan. Bolsenanjärven ainoa laskujoki on järven etelärannasta alkava Marta, joka johtaa Tyrrhenanmereen. Joen suussa sijaitsee pikkukaupunki, jonka nimi on niin ikään Marta. Bolsenanjärvellä on kaksi pienehköä saarta: Isola Bisentina (17 ha) lännessä ja Isola Martana (10 ha) etelässä. Bisentinan saaren asutushistoria ulottuu etruskien ja roomalaisten aikakauteen. Bolsenanjärveä reunustavat kunnat ovat koillisesta myötäpäivään Bolsena, Montefiascone, Marta, Capodimonte, Gradoli, Grotte di Castro ja San Lorenzo Nuovo. Bolsenanjärven ympäristö on DOC-viinien Est! Est!! Est!!! ja "Aleatico di Gradoli" viljelyseutua. == Lähteet == == Aiheesta muualla == Luokka:Italian järvet
USCYBERCOM

U.S. Cyber Command (USCYBERCOM) on Yhdysvaltain puolustusministeriön alainen asevoimien sotatoimialueen päämaja (COCOM; Unified Combatant Command). USCYBERCOM suunnittelee, koordinoi ja ohjaa puolustushallinnon tietoverkkojen toimintaa ja puolustusta. Tehtävänä on myös valmistautua ja suunnitteilla sotilaallisia kyberoperaatioita, jotta varmistetaan Yhdysvaltain ja liittoutuneiden toimikyky. U.S. Cyber Command (USCYBERCOM) sijaitsee Fort Meadessa, Marylandin osavaltiossa. Se on Yhdysvaltain 10. sotatoimialueen päämaja. Kenraali Keith Alexander nimitettiin vuonna 2009 johtamaan U.S. CYBERCOM -yksikköä, joka vastaa Yhdysvaltojen sotilaallisista kyberoperaatioista. == Yksiköt == * 2nd Army - U.S. Army Cyber Command (ARCYBER) * 24th Air Force - Air Forces Cyber (AFCYBER) * U.S. Tenth Fleet - Fleet Cyber Command (FLTCYBER) * U.S. Marine Corps Forces Cyberspace Command (MARFORCYBER) == Lähteet == == Aiheesta muualla == *https://www.cybercom.mil CYBERCOM
Jonelle Filigno

Jonelle Filigno (s. 24. syyskuuta 1990 Mississauga, Ontario, Kanada) on kanadalainen jalkapalloilija. Hän on pelannut Kanadan naisten maajoukkueessa 71 maaottelua ja tehnyt 11 maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012. Hän on ollut mukana myös Pekingin olympialaisissa 2008 sekä vuosien 2011 ja 2015 MM-kilpailuissa. Hän on pelipaikaltaan hyökkääjä. == Lähteet == Luokka:Kanadalaiset jalkapalloilijat Luokka:Kanadalaiset olympiamitalistit Luokka:Vuonna 1990 syntyneet Luokka:Elävät henkilöt
PATH (ympäristömuuttuja)

PATH eli hakupolku on useissa käyttöjärjestelmissä käytetty ympäristömuuttuja, jossa määritellään joukko hakemistoja, joissa suoritettavat ohjelmat sijaitsevat. Yleensä jokaisella suoritettavalla prosessilla tai käyttäjän istunnolla on oma PATH-asetus. PATH on muun muassa Unix-tyylisissä käyttöjärjestelmissä, DOS:ssa, OS/2:ssa sekä Microsoft Windowsissa. == Historia == Multics kehitti ajatuksen hakupolusta. Varhainen Unix shell haki ohjelmia vain `/bin` hakemistosta, mutta Version 3 Unix aikana hakemisto oli liian suuri ja siten `/usr/bin` ja hakupolusta tuli osa käyttöjärjestelmää.Doug McIlroy: A Research Unix reader: annotated excerpts from the Programmer's Manual, 1971–1986 == Unix ja Unix-tyylisyys == POSIX ja Unix-tyylisissä käyttöjärjestelmissä, `$PATH` muuttuja on määritelty listana yhdestä tai useammasta hakemistosta puolipisteellä (`:`) eroteltuna.Open Group Unix Specification, Environment VariablesOpen Group Unix Specification, execve() function Hakemistot `PATH`-muuttujassa ei ole tarkoitettu escapettavaksi, mikä tekee siitä mahdotonta, että puolipiste `:` olisi hakemiston nimessä.Dash exec.c as an example of an implementation of a PATH- string parser == Lähteet == Luokka:Tiedostojärjestelmät
Väliaikainen tiedosto

Väliaikaiset tiedostot (.TMP) ovat tiedostoja, jotka on luotu säilyttämään dataa siihen asti, kunnes uusi tiedosto on luotu. Tietokoneohjelmat luovat niitä itsenäisesti eri tarkoituksiin. Niiden tarpeellisuus perustuu sellaisiin tilanteisiin, joissa ohjelma ei voi varata tarpeeksi muistia tehtävillensä tai joissa ohjelma toimii sellaisen tietomäärän kanssa, joka vaatii arkkitehtuuria suuremman osoiteavaruuden. Ohjelmat käyttävät väliaikaisia tiedostoja myös prosessien välisenä kommunikaatioon. == Apumuisti == Modernit käyttöjärjestelmät hyödyntävät näennäismuistia, mutta dataa erityisesti vaativat sovellukset (esim. videonmuokkausohjelmat) voivat joutua luomaan väliaikaistiedostoja. Luokka:Tiedostojärjestelmät
Matthias Schoenaerts

Matthias Schoenaerts (s. 8. joulukuuta 1977 Antwerpen, Belgia) on belgialainen näyttelijä, elokuvatuottaja ja graffititaiteilija. Hän on näytellyt kansainvälisellä urallaan niin hollanniksi, ranskaksi kuin englanniksikin. ==Ura== Hänen ensimmäinen roolinsa oli 13-vuotiaana elokuvassa Punapappi Adolf Daens (Daens, 1992), joka oli Belgian sen vuoden Oscar-ehdokas parhaimmaksi vieraskieliseksi elokuvaksi. Hänen muita tunnettuja elokuvia ovat Black Book (Zwartboek, 2006), Painajainen Antwerpenissa (Linkeroever, 2008), Luihin ja ytimiin (De rouille et d’os, 2012), Blood Ties (2013), Ranskalainen sarja (Suite Française, 2014), Kaukana maailman menosta (Far from the Madding Crowd, 2015), Tanskalainen tyttö (The Danish Girl, 2015) ja Red Sparrow (2018). Hän on näytellyt useissa televiosarjoissa, kuten Suomessakin Ylellä nähdyssä Viinakeisarin salaisuus (De smaak van De Keyser, 2008–2009). Näyttelijäntyön lisäksi hän on tehnyt graffititaidetta 16-vuotiaasta asti.Graffitimuur Matthias Schoenaerts deels gesloopt Hän on myös toiminut Louis Vuittonin vaatemallina.Actor Matthias Schoenaerts Is The New Face Of Louis Vuitton ==Yksityiselämä== Hän syntyi Antwerpenissä flaamilaiseen perheeseen. Hänen isänsä Julien Schoenaerts (1925–2006) oli näyttelijä, ja hänen äitinsä Dominique Wiche (1953–2016) oli vaatteiden suunnittelija, kääntäjä ja ranskan kielen opettaja. Hän kasvoi kaksikieliseksi (hollanti, ranska).They’re Antiheroes: Matthias Schoenaerts on Rust and Bone ==Lähteet== ==Aiheesta muualla== * Matthias Schoenaertsin Instagram-fanisivut Luokka:Belgialaiset näyttelijät Luokka:Graffititaiteilijat Luokka:Vuonna 1977 syntyneet Luokka:Elävät henkilöt
Kimoa

Kimoa on espanjalainen vaatteiden ja asusteiden jälleenmyyjä, jonka pääkonttori sijaitsee Espanjassa. Brändin on perustanut espanjalainen Formula 1 -kuljettaja Fernando Alonso. Kimoa toimii ja myy tuotteita nettikaupan välityksellä yli 150 maahan. Yhtiö myy esimerkiksi paitoja, uimapukuja, villapaitoja, kenkiä, aurinkolaseja ja hattuja. == Sponsorointi == Kimoasta tuli tammikuussa 2018 McLarenin sponsori monivuotisella sopimuksella. Kimoan logo näkyi esimerkiksi McLarenin autossa. ==Lähteet== Luokka:Espanjalainen kulttuuri Luokka:Espanjalaiset yritykset Luokka:Vaatemerkit Luokka:Vaateliikkeet
Lucile Desmoulins

Lucile Desmoulins (o.s. Duplessis; 1771 lähellä Pariisia – 13. huhtikuuta 1794 Pariisi)C. David Rice: Desmoulins, Lucile (1771–1794) Women in World History: A Biographical Encyclopedia (2002), Encyclopedia.com. Viitattu 8.10.2018. oli Ranskan vallankumouksen aikaisen poliittisen vaikuttajan Camille Desmoulinsin vaimo, joka tuomittiin kuolemaan ja teloitettiin miehensä oikeudenkäynnin yhteydessä. Lucile Duplessis’n isä oli varakas ja korkea virkamies Ranskan valtiovarainministeriössä. Hän nai joulukuussa 1790 itseään kymmenen vuotta vanhemman asianajaja Camille Desmoulinsin, joka oli vallankumouksen jälkeen kohonnut tunnetuksi lehtimieheksi ja poliittiseksi kirjailijaksi. Heille syntyi vuonna 1792 yksi poika, Horace. Lucile tunsi miehensä kautta jakobiinien tärkeimmät johtajat ja emännöi joskus näiden kokouksia. Kun Camille Desmoulins vangittiin Maximilien Robespierren määräyksestä 30. maaliskuuta 1794, Lucile teki kaikkensa, jopa vedoten henkilökohtaisesti Robespierreen, saadakseen miehensä vapautettua. Myös Lucile vangittiin 4. huhtikuuta, kun Louis Antoine de Saint-Just syytti häntä vastavallankumouksellisen vankilakapinan suunnittelusta. Tämän jälkeen Camille Desmoulins, hänen vaikutusvaltainen liittolaisensa Georges Danton ja joukko heidän tukijoitaan tuomittiin kuolemaan käyttämällä todisteena väärennettyä asiakirjaa, jonka mukaan Lucile olisi juonitellut tasavaltaa vastaan.Desmoulins, Lucie Simplice Camille Benoist Encyclopædia Britannica (1911), Wikisource. Viitattu 8.10.2018. Camille teloitettiin giljotiinilla 5. huhtikuuta, Lucile 13. huhtikuuta. Samassa yhteydessä Lucilen kanssa teloitettiin myös aiemmin teloitetun Desmoulinsin poliittisen vastustajan Jacques Hébertin leski. ==Lähteet== Luokka:Ranskan suuren vallankumouksen henkilöt Luokka:Kuuluisien henkilöiden puolisot Luokka:Ranskalaiset teloitetut Luokka:Vuonna 1771 syntyneet Luokka:Vuonna 1794 kuolleet
George Smith

George Smith -nimisiä henkilöitä ovat: *George Smith (1840–1876), brittiläinen assyriologi *George Smith (1876–1915), brittiläinen köydenvetäjä *George Albert Smith (1864–1951), brittiläinen keksijä *George Albert Smith (1870–1951), mormonikirkon presidentti 1943–1951 *George E. Smith (s. 1930), yhdysvaltalainen fyysikko, Nobelin fysiikanpalkinnon saaja *George P. Smith (s. 1941), yhdysvaltalainen biokemisti, Nobelin kemianpalkinnon saaja.
Kameraseura (yhdistys)

Kameraseura on Helsingissä toimiva valokuvauksen harrastajien yhdistys, joka on perustettu 1921 nimellä Helsingin Amatööri-valokuvaajat ry (HAV).Historia, Kameraseura, viitattu 8.10.2018 Seuralla on noin tuhat jäsentä, ja se on alan suurin Suomessa. Seura julkaisee Kamera-lehteä, järjestää koulutusta, kilpailuja ja näyttelyitä sekä jakaa stipendejä. Seura on myös julkaissut valokuvakirjoja. Seuran piirissä on toimii erilaisia valokuvauksen kerhoja.Kameraseura, viitattu 8.10.2018Kameraseura, viitattu 8.10.2018 Seuran ensimmäinen puheenjohtaja oli Erland Piirinen. Seuran ”virallinen äänenkannattaja” oli vuosina 1926–1931 HAV:n toimittama ja Suomen Valokuvakauppiaiden yhdistyksen kustantama Valokuvaus-lehti. Seuran nimi muuttui 1929 Kameraseura ry:ksi (KS). Seura on yksi vuonna 1932 perustetun Suomen kameraseurojen liiton (SKsL) perustajajäsenistä. ==Lähteet== Luokka:Suomalaiset valokuva-alan järjestöt
Jussi Sudenlehti

Jussi Sudenlehti (ent Sutinen) (s. 1982 Helsinki) on turkulainen kirjailija, tietokirjailija, psykoterapeutti ja muusikko. Sudenlehti työskentelee esiintyjänä, kouluttajana ja työnohjaajana ja hän on julkaissut muun muassa yhteiskunnallisia aiheita käsittelevän lastenkirjatrilogian. Trilogian ensimmäinen osa Sininen talo kertoo huostaanotosta, ja sen on kuvittanut Juulia Terho. Toinen osa Suurerhe käsittelee eroa ja uusperhettä, kolmas Kiireellisten talo läheisen kuolemasta ja surusta. Kuvittaja Katrin Ehrlich on kuvittanut kaksi jälkimmäistä. Lisäksi Sudenlehti on julkaissut kaksi runokokoelmaa: Kuolleiden kaupunkien muistikirja (Savukeidas) ja Valkoinen huone (Robustos). Sudenlehti on ollut mukana kirjoittamassa ja toimittamassa kahta tietokirjaa, jotka ovat Perheen suojassa ja Tulevaisuuden lastensuojelu. WSOY julkaisi Sudenlehden esikoisromaanin Christian maaliskuussa 2019. Sudenlehden toinen romaani Melankolia julkaistiin syyskuussa 2021. Sudenlehden puoliso on muusikko Alina Sudenlehti (ent. Lehti) jonka kanssa Jussi Sudenlehti tekee yhdessä musiikkia. == Julkaisut == ; Romaanit * Christian. Helsinki: WSOY, 2019. ISBN 978-951-0-43653-0 * Melankolia. Helsinki: WSOY, 2021. ISBN 978-951-0-47445-7 * ;Lastenkirjat * Sininen talo.Tallinna : Suomen Psykologinen Instituutti, 2015. ISBN 9789526755694 * Suurerhe. Tallinna: Suomen Psykologinen Instituutti, 2016. ISBN 9789526846118 * Kiireellisten talo. Tallinna: Suomen Psykologinen Instituutti, 2018. ISBN 9789526846156 ; ; Runokokoelmat * Kuolleiden kaupunkien muistikirja: Savukeidas, 2009. ISBN 9789525500462 * Valkoinen huone: Kustannusliike Robustos, 2015. ISBN 978-952-5758-29-0 Tietokirjat * Yhdessä Antti Joensuun kanssa: Perheen Suojassa: BoD, 2016 ISBN 9789522865007 * Toimittanut yhdessä Ilkka Uusitalon kanssa: Tulevaisuuden lastensuojelu: Suomen Psykologinen Instituutti, 2018. ISBN 978-952-5758-29-0 Levytykset * Old & Romance: Hämeenpuisto '13 & Keltaiset seinäpaperit -singlejulkaisut, 2014 * Old & Romance: vanhaikuinenromanssi -pitkäsoitto, 2015 * Old & Romance: Hullunmekko- singlejulkaisu, 2016 * Old & Romance: Veden kielellä –pitkäsoitto (single Huutolainen 2016), 2017 == Lähteet == Luokka:Vuonna 1982 syntyneet Luokka:Elävät henkilöt Luokka:Suomalaiset kirjailijat
Aleksanteri Roomalainen

Pyhä Aleksanteri Roomalainen oli kristitty pyhimys ja marttyyri. Hänen kuolinpäivänsä on tuntematon, mutta hänen kerrotaan kristityksi julistautumisensa jälkeen menehtyneen marttyyrinä Italian Roomassa 38 seuralaisen kanssa, joiden nimiä ei myöskään tiedetä. Pyhimyksen muistopäivää vietetään 9. helmikuuta. Bollandistit uskovat Aleksanteri Roomalaisen olevan identtinen Kreikan Kyproksen Solissa kuolleen Aleksanterin kanssa, jota muistetaan myös 9. helmikuuta. == Lähteet == Luokka:Kristityt marttyyrit Luokka:Pyhimykset
Luterilainen kirkko Afrikassa – Beninin synodi

Luterilainen kirkko Afrikassa - Beninin synodi () on luterilainen kirkko, joka toimii Beninissä. Kirkon jäsenmäärä on noin 400. == Historia == Kirkon historia alkaa vuodesta 1996, jolloin Ghanan evankelis-luterilainen kirkko aloitti Beninissä lähetystyön yhdysvaltalaisen Missouri-synodin tukemana. Beniniin yritettiin jo aiemmin perustaa tunnustusluterilaista kirkkoa, mutta ELA-SBe perustettiin vasta 2012 ja rekisteröitiin virallisesti 2014. == Nykytilanne == Kirkolla on viisi seurakuntaa ympäri Beniniä, joissa on noin 400 jäsentä. Kirkko kuuluu Kansainväliseen luterilaiseen neuvostoon. == Lähteet == Luokka:Evankelis-luterilaiset kirkot Luokka:Kristinusko Beninissä
Bonneville (Haute-Savoie)

Bonneville on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Arvejoen rannalla, noin 30 kilometriä Geneven kaupungista kaakkoon. Kunnan nähtävyyksiä on 1200-luvulla rakennettu linna Château de Bonneville. Se on tyypillinen savoijiainen puolustuslinna. Ne rakennettiin säännöllisen neliön muotoiseksi, jonka jokaisessa kulmassa oli sylinterimäinen torni. Linnan torneista vain kaksi on säilynyt. Linna muutettiin vankilaksi 1500-luvulla, jollaisena se toimi toisen maailmansodan loppuun saakka.Tour de France 2018 ==Tunnettuja kuntalaisia== *Antoine Dénériaz (s. 1976), alppihiihtäjä *Karine Ruby (s. 1978), lumilautailija ==Aiheesta muualla== ==Lähteet== Luokka:Haute-Savoien kunnat
Luettelo Portugalin laivaston miinanraivaajista ja miinantorjunta-aluksista

Luettelo Portugalin laivaston miinanraivaajista ja miinantorjunta-aluksista sisältää Portugalin laivaston miinanraivaajat ja miinantorjunta-alukset. Miinanraivaajat ja -torjunta-alukset Runkonumero Nimi Kuva Luokka Palvelukseen Huom M401 São Roque São Roque 1956 1992 M402 Ribeira Grande São Roque 1957 vuodesta 1992 A5207 poistettu 1997 M403 Lagoa São Roque 1956 1992 M404 Rosãrio São Roque 1957 1992 M405 Ponta Delgada Ponta Delgada 1953 1974 M406 Horta Ponta Delgada 1953 1976 M407 Angra do Heroísmo Ponta Delgada 1955 1974 M408 Vila do Porto Ponta Delgada 1953 1976 M409 Santa Cruz Ponta Delgada 1954 1976 M410 Velas Ponta Delgada 1954 1976 M411 Lajes Ponta Delgada 1954 1976 M415 São Jorge São Jorge 1956 1974 M416 Pico São Jorge 1955 1973 M417 Graciosa São Jorge 1955 1974 M418 Corvo São Jorge 1955 1974 == Lähteet == * * laivaston miinanraivaajat
Ruskatrööttä

Ruskatrööttä on joka vuosi järjestettävä puhallin- ja lyömäsoittajien yhteinen leiriviikonloppu. Ruskatrööttää järjestetään Pohjois-Karjalan, Etelä-Karjalan, Savon Kainuun ja Pirkanmaan alueella. Ruskatrööttä järjestetään siis pääosin Itäisen Suomen alueella. Ruskatrööttä kokoaa vuosittain keskimäärin 300 soittajaa. Soittajat ovat pääsääntöisesti näiltä alueilta. Ruskatrööttään kokoontuu yhden viikonlopun ajaksi soittajia, joiden osaamistaso vaihtelee aloittelijoista puoliammattilaisiin. Osa soittajista on aloittanut soittamisen juuri ennen Ruskatrööttää, ja osa soittajista soittaa harrasteorkestereissa. Ruskatröötässä soittaa viisi orkesteria. E-orkesterissa soittaa soittoharrastuksen aloittaneet, ja A-orkesterissa soittajat ovat käytännössä puoliammattilaisia. Vuonna 2022 Ruskatrööttä järjestettiin Orivedellä. Vuonna 2018 Ruskatrööttä järjestettiin 5.10.2018 - 7.10.2018 Kuopiossa, vuonna 2017 Lieksassa ja vuonna 2016 Kiteellä. Vuonna 2023 se aiotaan järjestää Joensuussa. Ruskatröötässä on monia eri soittimia esimerkiksi tuuba, pasuuna, fagotti, käyrätorvi, trumpetti, klarinetti, oboe, saksofoni, lyömäsoittimia (esim. rummut ja tamburiini) ja poikkihuilu. == Ruskatröötät vuosittain ja paikkakunnittain == * 2018 Kuopio https://www.facebook.com/ruskatrootta2018/ * 2017 Lieksa * 2016 Kitee * 2015 Iisalmi * 2009 Kajaani Luokka:Musiikkitapahtumat Suomessa
Jasmonihappo

Jasmonihappo (C12H18O3) on karboksyylihappoihin kuuluva orgaaninen yhdiste. Jasmonihappo on merkittävä kasvihormoni ja sillä on rooli muun muassa kasvin kasvun säätelyssä ja puolustautumisessa kasvinsyöjiä vastaan. ==Biosynteesi ja rooli== Jasmonihappo on huoneenlämpötilassa siirappimaista nestettä. Yhdiste on optisesti aktiivista ja sen kiertokyky kloroformiliuoksessa on –83,5. Jasmonihappoa eristettiin ensimmäisen kerran jasmiineista, mutta sitä on sen jälkeen eristetty useista muistakin kasveista. Jasmonihappoa esiintyy kaikissa kasvinosissa, erityisesti kasvavissa osissa. Kasvit muodostavat sitä lähtien linoleenihaposta hapettavien lipoksigenaasientsyymien ja syklisoivien entsyymien katalysoimana. Jasmonihapon vaikutukset kasvihormonina muistuttavat abskissihapon vaikutuksia. Suurina pitoisuuksina se muun muassa estää kasvin kasvua ja indusoi siementen kypsymistä. Kasvin vahingoittuessa jasmonihappo aktivoi geenejä, jotka ohjaavat proteinaasi-inhibiittoreiden tuotantoa. Nämä yhdisteet ovat osa kasvien suojautumismekanismeja vaurioiden ja kasvinsyöjien varalta. : Kasveissa jasmonihaposta muodostuu myös metyylijasmonaattia ja jasmonia, joilla on niin ikään merkitystä kasvihormoneina. == Lähteet == == Aiheesta muualla == *Kyoto Encyclopedia of Genes and Genomes (KEGG): Jasmonic acid *Dr. Duke's Phytochemical and Ethnobotanical Databases: Jasmonic-acid Luokka:Kasvifysiologia Luokka:Karboksyylihapot
Togon luterilainen kirkko

Togon luterilainen kirkko () on luterilainen kirkko, joka toimii Togossa. Kirkon jäsenmäärä on noin 8 000\. == Historia == Kirkon historia juontaa juurensa yhdysvaltalaisen Missouri-synodin Togossa vuonna 1980 aloittamasta lähetystyöstä. Kirkko perustettiin virallisesti vuonna 2009. == Nykytilanne == Kirkolla on 45 seurakuntaa ympäri Togoa, joissa on yhteensä noin 8 000 jäsentä. Kirkko kuuluu Kansainväliseen luterilaiseen neuvostoon. == Lähteet == Luokka:Evankelis-luterilaiset kirkot Luokka:Kristinusko Togossa
Tämä maa on minun

Tämä maa on minun voi tarkoittaa ainakin seuraavia: * Tämä maa on minun (This Land Is Mine), Jean Renoirin elokuva vuodelta 1943 * Tämä maa on minun (This Earth is Mine), Henry Kingin elokuva vuodelta 1959 * Tämä maa on minun (Bound for Glory), Hal Ashbyn elokuva vuodelta 1976. ==Katso myös== * This Land Is Your Land, Woody Guthrien kappale, jatkuu sanoilla "this land is my land" ()
Ugandan luterilainen kirkko

Ugandan luterilainen kirkko () on luterilainen kirkko, joka toimii Ugandassa. Kirkon jäsenmäärä on noin 50 000\. == Historia == Kirkko on syntynyt vuonna 1993 Ghanan evankelis-luterilaisen kirkon yhteistyössä yhdysvaltalaisen Missouri-synodin kanssa tekemän lähetystyön tuloksena. == Nykytilanne == Kirkolla on 140 seurakuntaa ympäri Ugandaa, joissa on noin 50 000 jäsentä. Kirkko kuuluu Kansainväliseen luterilaiseen neuvostoon. == Lähteet == Luokka:Evankelis-luterilaiset kirkot Luokka:Kristinusko Ugandassa
Cluses

Cluses on kunta itäisessä Ranskassa Haute-Savoien departementissa Auvergne- Rhône-Alpesin alueella. Kunta sijaitsee Arvejoen rannalla, noin 45 kilometriä Geneven kaupungista kaakkoon. Kaupunki on kehittynyt Arvejoen ylittävän sillan ympärille. Silta on alun perin roomalaisten rakentama, mutta se kunnostettiin nykyiselleen keskiajalla. Vuonna 1301 Clusesta tuli itsenäinen kaupunki Faucignyn baroni Huguesin myöntämällä oikeudella. Arvejoen laakso oli maatalousvaltaista aluetta, mutta vuonna 1720 Claude-Joseph Balaloud toi sinne kellonvalmistustaidon. Kaupunkiin syntyi lukuisia perheyrityksiä, jotka valmistivat kellon osia. Vuonna 1848 kaupunkiin perustettiin kuninkaallinen kellonvalmistuskoulu. Tätä aiemmin vuonna 1844 kaupunki tuhoutui tulipalossa, mutta se rakennettiin uudestaan arkkitehti Francois Justinin suunnitelmien mukaan.Tour de France 2018 Tiedosto:Pont_Vieux_de_Cluses_1.jpg|Vanha silta Tiedosto:Lycée Charles Poncet Cluses.JPG|Kellonvalmistuskoulu École d'horlogerie de Cluses ==Aiheesta muualla== ==Lähteet== Luokka:Haute-Savoien kunnat
Sportmagasinet

Sportmagasinet on Ylen ruotsinkielinen makasiinityyppinen urheiluohjelma. Sportmagasinet alkoi 1985, ja se päättyy vuoden 2018 lopussa. Sillä oli parhaimmillaan 200 000–300 000 katsojaa, myös suomenkielisiä. Ohjelmapaikan muutokset ja mahdollisesti myös ohjelmatyypin vanheneminen pudottivat katsojamäärät heikoimmillaan 10 000 katsojaan. Ohjelman toimittajia ovat olleet muun muassa Kaj Kunnas ja Leif Lampenius. ==Lähteet== ==Aiheesta muualla== * Sportmagasinet, Areena, Yle Luokka:Suomalaiset urheiluohjelmat‎ Luokka:Ruotsinkieliset televisio-ohjelmat
USS Indiana (SSN-789)

USS Indiana (runkonumero SSN-789) on Yhdysvaltain laivaston Virginia-luokan ydinsukellusvene. == Valmistus == Alus tilattiin 22. joulukuuta 2008 Northrop Grummanin Newport News Shipbuildingiltä Virginiasta, missä köli laskettiin 16. toukokuuta 2015. Alus kastettiin 29. huhtikuuta 2017 kumminaan amiraali Kirkland H. Donaldin puoliso Diane Donald ja laskettiin vesille 4. kesäkuuta. Alus luovutettiin 25. kesäkuuta koeajojen jälkeen laivastolle, joka otti aluksen palvelukseen 29. syyskuuta 2018 Port Canaveralissa Floridassa.uscarriers.net == Palvelus == Alus oli 4. lokakuuta laiturissa Norfolkin laivastotukikohdassa. == Lähteet == Luokka:Virginia-luokan sukellusveneet
Hukan enkelit

Hukan enkelit on Seppo Jokisen kirjoittama jännitysromaani. Kirja on 6. osa Komisario Koskisesta kertovassa sarjassa.DekkariNetti Viitattu 13.7.2022. Kirja voitti Suomen dekkariseuran Vuoden johtolanka -palkinnon vuonna 2002. ==Lähteet== ==Aiheesta muualla== * Hukan enkelit -TV-sarja IMDb:ssä * Kirjan arviointi Kouvolan dekkaripäivien sivuilla Luokka:Seppo Jokisen teokset Luokka:Jännitysromaanit Luokka:Vuoden 2001 kirjat
USS Colorado (SSN-788)

USS Colorado (runkonumero SSN-788) on Yhdysvaltain laivaston Virginia-luokan ydinsukellusvene. == Valmistus == Alus tilattiin 22. joulukuuta 2008 General Dynamics Electric Boat Divisioonalta, missä köli laskettiin 7. maaliskuuta 2015. Se kastettiin 3. joulukuuta 2016 kumminaan laivastoministeri Raymond E Mabus, Jr.:n tytär Annie Mabus ja laskettiin vesille 29. joulukuuta. Alus luovutettiin 21. syyskuuta 2017 koeajojen jälkeen laivastolle, joka otti aluksen palvelukseen 17. maaliskuuta 2018 New Londonin sukellusvenetukikohdassa.uscarriers.net == Palvelus == General Dynamics Electric Boat Division vastaanotti 30. maaliskuuta 2018 aluksen muutostyötilauksen, jonka arvo oli 14,7 miljoonaa Yhdysvaltain dollaria. Tilauksen piti valmistua syyskuun loppuun mennessä. == Lähteet == Luokka:Virginia-luokan sukellusveneet
Virpiniemi (täsmennyssivu)

Virpiniemi tarkoittaa seuraavia asioita: *Virpiniemi, kylä Haukiputaalla Oulussa *Virpiniemi, hyppyrimäki Vöyrissä *Virpiniemen hyppyrimäet, mäkihyppystadion Haukiputaalla Oulussa.
Virpiniemen hyppyrimäet

Virpiniemen hyppyrimäet on kolmen hyppyrimäen muodostama mäkihypyn suorituspaikka Kellossa Oulussa. ==Virpiniemen hyppyrimäki== Virpiniemen hyppyrimäen K-piste sijaitsee 38 metrissä ja HS-piste 40 metrissä. Mäen alastulorinteessä on muovitus. ===Kesämäkiennätyksen kehittyminen (miehet)=== Kesämäkiennätyksen 39,0 metriä on hypännyt Peter Räisänen. Päivämäärä Hyppääjä Pituus Kilpailu Kommentti 11.8.2018 Eemeli Kurttila 34,0 m Harjoituskisat 11.8.2018 Janne Haukipuro 34,0 m Harjoituskisat 8.10.2018 Eemeli Kurttila 37,5 m Tapsan kesäcup 8.10.2018 Eemeli Kurttila 38,0 m Tapsan kesäcup 24.7.2021 Eemeli Kurttila 38,5 m Näytöskilpailu 24.7.2022 Peter Räisänen 39,0 m Näytöskilpailu ===Kesämäkiennätyksen kehittyminen (naiset)=== Naisten kesämäkiennätyksen 32,5 metriä on hypännyt Vuokko Hyvärinen. Päivämäärä Hyppääjä Pituus Kilpailu Kommentti 15.8.2020 Lumia Nurmela 18,5 m Näytöskilpailu 24.7.2021 Vuokko Hyvärinen 32,5 m Näytöskilpailu ==Lähteet== *Virpiniemen hyppyrimäet skisprungschanzen.com *mäkihyppy Haukiputaan Veikot ry ===Viitteet=== Luokka:Suomen hyppyrimäet Luokka:Haukiputaan rakennukset ja rakennelmat Luokka:Haukiputaan urheilu Luokka:Oulun urheilupaikat Luokka:Kello (kaupunginosa)
Fillière

Fillière on kunta itäisessä Ranskassa Haute-Savoien departementissa Auvergne- Rhône-Alpesin alueella. Kunta sijaitsee Fillièrejoen laaksossa, noin 20 kilometriä Annecyn kaupungista koilliseen. Kunta muodostettiin 1. tammikuuta 2017 kun viisi kuntaa Aviernoz, Évires, Les Ollières, Saint-Martin-Bellevue ja Thorens-Glières yhdistyivät. Uuden kunnan hallintopaikaksi nimettiin Thorens- Glières. ==Nähtävyyksiä== Kunnan nähtävyyksiä on linna Château de Thorens. Sen rakennutti Geneven kreivi Gérold vuonna 1060. Linna on avoinna yleisölle.Château de Thorens Plateau des Glièresin ylänkö sijaitsee osittain kunnan alueella. Ylängöllä on siellä käytyjen toisen maailmansodan tapahtumien muistoksi pystytetty muistomerkki.Tour de France 2018 ==Aiheesta muualla== ==Lähteet== Luokka:Haute-Savoien kunnat
Veitsisaari (Päijänne)

Veitsisaari on Päijänteen saari Keski-Suomessa Jyväskylän Korpilahdella. Saari sijaitsee Päijänteen Vanhanselän pohjoispuolella olevassa saaristossa. == Maantietoa == Saari on 260 metriä pitkä, 110 metriä leveä ja sen pinta-ala on 1,4 hehtaaria . Se sijaitsee Ryhinselän ja Korospohjan lahtien välisessä pienellä järvenselällä. Sitä ympäröi sellaiset saaret kuin Pärnäsaari idässä, Kumina ja Mustasaari etelässä, Ryhinsaari lännessä ja Iso Kaitasaari pohjoisessa. Saaren korkein huippu, joka sijaitsee keskellä saarta, yltää noin 82,5 metrin korkeuteen merenpinnasta. Se kohoaa silloin noin neljän metrin korkeuteen Päijänteen vedenpinnasta, joka on 78,3 metriä mpy. Saarella on kartan mukaan kuusi rakennusta, joista ainakin yksi on vapaa-ajan asunto. == Huomautukset == == Lähteet == Luokka:Päijänteen saaret Luokka:Korpilahden saaret
Sasi

Sasi on kylä ja taajama Hämeenkyrön itäosassa Pirkanmaalla. Se on Hämeenkyrön toinen taajama Kyröskosken jälkeen. Sasin postinumero on 39130. Sasin kylästä on Hämeenkyrön keskustaan 10 kilometriä ja Tampereen keskustaan alle 30 kilometriä. Tilastokeskuksen taajama-aluerajauksen mukaan vuoden 2023 lopussa Sasin taajaman pinta-ala oli 1,68 neliökilometriä ja väkiluku 282. Tilastollinen taajamarajaus voi poiketa virallisesta kunnanosien tai kylien rajauksesta. Sasin kylä on osa Hämeenkyrön kulttuurimaisemaa, joka on yksi Suomen valtakunnallisesti arvokkaista maisema-alueista. Valintaperusteissa Hämeenkyrön kulttuurimaisemaa on luonnehdittu Keski-Hämeen viljelyseudulle tyypilliseksi vaihtelevaksi ja perinteiseksi maaseutumaiseksi, jota vuosisatoja jatkunut maanviljely on muovannut ja jonka maisemakuva on säilynyt harvinaisen eheänä. Jo ennen valtakunnallista asemaa Sasin kulttuurimaisema ja kylän kautta kulkeva vanha Tampereen ja Vaasan välinen maisematie oli luokiteltu maaseutumaisemiensa puolesta maakunnallisesti arvokkaaksi. Kylän perinteistä, 1800-luvun rakennuskantaa säilyttäneisiin tiloihin lukeutuivat ainakin 1980-luvulla Vanha-Sasi, Tarri, Yli-Heljo, Pirjola ja Turkki. Sasin seurantalo Toukola on kylällä tunnettu kokoontumis- ja juhlapaikka. == Lähteet == Luokka:Hämeenkyrön taajamat Luokka:Hämeenkyrön kylät
Munsbachin rautatieasema

Munsbachin rautatieasema (, , ) on juna-asema Itä-Luxemburgissa. Asemalla pysähtyy Regionalbahn-juna Luxemburgin kaupungista Saksan rajalle Wasserbilligiin. Luokka:Luxemburgin rautatieliikennepaikat
Saken Seifullin

Saken Seifullin (, 15. lokakuuta 1894 – 25. huhtikuuta 1938, AlmatyСакен Сейфуллин. Тернистый путь. Saken Seifullin museo Astanassa 15.10.2014. Archive.today 29.3.2015. Tallennettu sivustolta kazpravda.softdeco.net. Viitattu 8.10.2018.) oli kazakstanilainen kirjailija ja nationalisti. Häntä pidetään maansa tunnetuimpana kirjailijana. Seifullin opiskeli opettajaksi ja valmistui Omskin opettajaseminaarista vuonna 1916. Seminaarissa hän sai innostuksen radikaaleihin sosialistisiin ja nationalistisiin oppeihin. Hän myös julkaisi vuonna 1914 ensimmäiset runonsa, jossa heijastuvat Kazakstanin ihmisten kohtalo, köyhyys ja vanhanaikainen patriarkaalisuus. Vallankumousvuonna 1917 hän toimi Kazakstanissa bolševikkien riveissä. Toukokuun 1918 kapinoinnin seurauksena Akmolinskin punainen hallitus kaadettiin ja sen johtajat, mukaan lukien Seifullin, joutuivat valkokaartilaisten vangeiksi. Vuonna 1920, jolloin Kazakstanin autonominen sosialistinen neuvostotasavalta perustettiin, Seifullin valittiin Kazakstanin keskusvaalilautakunnan puheenjohtajaksi. Vuonna 1922 hänet nimitettiin tasavallan opetusvaliokunnan varajäseneksi ja Kazakstanin kansankomissaarien neuvoston puheenjohtajaksi. Tehtävässään Seifullin puolusti kazakin oman kielen asemaa. Vuodesta 1927 pidätykseensä vuonna 1937 Seyfullin oli useiden yliopistojen rehtori, toimi sanomalehden päätoimittajana ja kirjallisuuslehden toimittajana. Hän loi Kazakstanin kirjailijayhdistyksen. Hänellä oli samaan aikaan voimia julkaista kaunokirjallisuutta ja tieteellisiä teoksia. Vuonna 1937 Seifullin pidätettiin syytettynä porvarillisesta nationalismista. Hänet ammuttiin kansan vihollisena yhdellä NKVD:n Alma-Atan vankiloista.Любовь поэта. Laura Barylybaeva 30.10.2008. Archive.today 29.3.2015. Tallennettu sivustolta kazpravda.softdeco.net. Viitattu 8.10.2018. ==Lähteet== ==Aiheesta muualla== * Seifullinin kotimuseo. Yvision.kz. Luokka:Kazakstanilaiset poliitikot Luokka:Kazakstanilaiset kirjailijat Luokka:Stalinin vainoissa kuolleet Luokka:Vuonna 1894 syntyneet Luokka:Vuonna 1938 kuolleet
Hjalmar Askolin-Ingelberg

Fredrik Hjalmar Askolin-Ingelberg, ent. Ingelberg (24. syyskuuta 1882 Turku – 8. marraskuuta 1956 TukholmaEversti Askolin-Ingelberg kuollut. Helsingin Sanomat, 10.11.1956, s. 5.) oli Suomen puolustusministeriön kansliapäällikkönä toiminut eversti, juristi ja liikemies. Askolin-Ingelbergin vanhemmat olivat johtaja Fredrik Ingelberg ja Sofia Maria Helenius. Upseeritutkinnon hän suoritti 1903 ja oikeustutkinnon 1914. Askolin-Ingelberg palveli upseerina Suomen kaartissa 1903–1906. Rajamäen tehtaiden lainopillisena asiamiehenä 1915–1917 toiminut Askolin-Ingelberg työskenteli puolustusministeriössä ensin osastopäällikkönä ja sitten kansliapäällikkönä 1918–1922. Vuonna 1926 hänestä tuli Johannes Askolin -toiminimen johtaja ja Ab. Greggböle Egendomin toimitusjohtaja. Askolin-Ingelberg työskenteli erityisesti sahateollisuuden parissa. Suomen sisällissodassa Askolin-Ingelberg taisteli valkoisten puolella Jyväskylässä, toimi Lempäälän lohkon komentajana ja oli Viipurin valtauksessa kenraali Vilkaman esikuntapäällikkö. Hän toimi talvisodan jälkeen vapaaehtoisena SPR:n palveluksessa. Askolin-Ingelbergin puoliso oli Johannes Askolinin tytär ja perijätär Maini Askolin (k. 1929), jonka viides aviomies hän oli.Lauri Heiman Maini. (Viitattu 8.10.2018) ==Lähteet== Luokka: Suomalaiset yritysjohtajat Luokka: Suomalaiset everstit Luokka: Suomalaiset juristit Luokka: Suomen sisällissodan valkoiset Luokka:Vuonna 1882 syntyneet Luokka:Vuonna 1956 kuolleet
Fort Payne

Fort Payne on kaupunki Alabaman osavaltiossa, Yhdysvalloissa. Se kuuluu DeKalbin piirikuntaan ja on sen hallintokeskus. Vuoden väestönlaskennassa kaupungin väkiluku oli 14 012, mutta vuoteen 2017 mennessä se oli laskenut 14 071:een. ==Kuvia kaupungista== Tiedosto:Little River Canyon from Canyon View Overlook, April 2018 1.jpg|Little River Canyon Fort Paynen kohdalla. Tiedosto:FortPayneAlCityHall.jpg|Entinen kaupungintalo, joka toimii nykyään poliisiasemana. Tiedosto:DeKalbCountyAlCourthouse.jpg|DeKalbin piirikunnan oikeustalo. ==Lähteet== == Aiheesta muualla == Luokka:Alabaman kaupungit
Beaufort (Savoie)

Beaufort on kunta itäisessä Ranskassa Savoien departementissa Auvergne-Rhône- Alpesin alueella. Se sijaitsee Doronjoen varrella, noin 20 kilometriä Albertvillen kaupungista itään. Kunta tunnetaan myös nimellä Beaufort-sur- Doron. Beaufortia keskiajalla suojaamaan rakennettu linna Château de Beaufort on nykyään raunioitunut. Sen paikalla on aiemmin ollut roomalainen huvila. Linnassa ovat aikanaan asuneet niin Savoijin kreivejä kuin Ranskan kuninkaitakin.Tour de France 2018 Kunta on antanut nimensä siellä lehmänmaidosta valmistetulle Beaufort-juustolle. Juusto on suojattu AOC- nimityksellä vuodesta 1968 lähtien. ==Tunnettuja kuntalaisia== *Roger Frison- Roche (1906-1999), kirjailija ==Aiheesta muualla== ==Lähteet== Luokka:Savoien kunnat
Karrimor

Karrimor on brittiläinen urheiluvarusteiden valmistaja, joka perustettiin vuonna 1946 nimellä Karrimor Bag Company. Yhtiön perusti Parsonsin perhe, ja se oli perheyritys vuoteen 1996, jolloin italialainen sijoitusyritys osti siitä osia. Tuolloin yrityksessä oli 320 työntekijää ja 20 miljoonan punnan liikevaihto. Karrimorin on omistanut vuodesta 2004 Sports Direct International plc. == Lähteet == == Aiheesta muualla == * Karrimorin kotisivut Luokka:Urheiluvälinevalmistajat Luokka:Vaatemerkit Luokka:Brittiläiset teollisuusyritykset
G-tyypin asteroidi

G-tyypin asteroidit ovat harvinaisia hiilipitoisia asteroideja. Huomattavin G-tyypin asteroidi on 1 Ceres. G-tyypillä on alhainen albedo. == Lähteet == Luokka:Asteroidiluokat
V-tyypin asteroidi

V-tyyppiset asteroidit ovat asteroideja joiden spektrityypit ovat samanlaisia kuin 4 Vestan. Noin 6 prosenttia asteroideista on V-tyyppisiä. Ne ovat aika kirkkaita, ja ovat melko samanlaisia kuin S-tyypin asteroidit. Luokka:Asteroidiluokat
F-tyypin asteroidi

F-tyypin asteroidit ovat harvinaisia hiilipitoisia asteroideja joka ovat C-tyypin alaluokkaa. Niiden albedo on välillä 0,03–0,07. F-tyyppejä ovat esimerkiksi 142 Polana, 704 Interamnia ja 1493 Sigrid. == Lähteet == Luokka:Asteroidiluokat
Séez

Séez on kunta itäisessä Ranskassa Savoien departementissa Auvergne-Rhône- Alpesin alueella. Se sijaitsee Isèrejoen varrella, noin 60 kilometriä Albertvillen kaupungista itään. Séezin nimi tulee latinankielisestä sanasta sextum, joka tarkoittaa kuudetta kilometripylvästä. Kylä on rakennettu tämän virstanpylvään paikalle roomalainen tien varteen, joka oli tärkeä kulkureitti Viennen ja Milanon välillä.Tour de France 2018 Kunnan keskus sijaitsee 900 metrin korkeudessa vuoristoalueen sydämessä, mutta kunnan korkeimmat huiput yltävät 3000 metriin. Séez sijaitsee lähellä useita hiihtokeskuksia kuten Les Arcs, Tignes, Val d'Isere ja Sainte-Foy-Tarentaise. ==Aiheesta muualla== ==Lähteet== Luokka:Savoien kunnat
Raymond Smith Dugan

Raymond Smith Dugan (30. toukokuuta 1878 – 31. elokuuta 1940) oli yhdysvaltalainen tähtitieteilijä ja pikkuplaneettojen löytäjä. Hänen vanhempansa olivat Jeremiah Welby ja Mary Evelyn Smith. Hän syntyi Massachusettsissa. == Lähteet == Luokka:Yhdysvaltalaiset tähtitieteilijät Luokka:Vuonna 1878 syntyneet Luokka:Vuonna 1940 kuolleet
Viron puolustusvoimien komentaja

Puolustusvoimien komentaja on Viron puolustusvoimien ylin johtaja. Puolustusvoimien komentaja on Viron puolustusministerin alainen, mutta puolustusministerillä ei ole määräysvaltaa puolustusvoimien komentajaan.Kaitseväe korralduse seadus § 23. ==Puolustusvoimien komentajat== * kenraali Johan Laidoner (1918–1920; 1924–1925; 1934–1940; Eesti sõjavägede ülemjuhataja) * kenraalimajuri Jaan Maide (1944; Eesti sõjavägede ülemjuhataja) * kenraali Aleksander Einseln (4. toukokuuta 1993 – 20. joulukuuta 1995) * kenraaliluutnantti Johannes Kert (23. tammikuuta 1996 – 29. elokuuta 2000) * vara-amiraali Tarmo Kõuts (21. syyskuuta 2000 – 15. marraskuuta 2006) * kenraali Ants Laaneots (5. joulukuuta 2006 – 5. joulukuuta 2011) * kenraali Riho Terras (5. joulukuuta 2011 – 5. joulukuuta 2018) * kenraali Martin Herem 2018 – 7/2024 * prikaatikenraali Andrus Merilo 7/2024– == Lähteet == Luokka:Viron asevoimat
Vincenzo Cerulli

Vincenzo Cerulli (20. huhtikuuta 1859 – 30. toukokuuta 1927) oli italialainen tähtitieteilijä ja Teramon observatorion perustaja. Hän ansaitsi fysiikan loppututkinnon Rooman Sapienza-yliopistosta vuonna 1881. == Lähteet == Luokka:Italialaiset tähtitieteilijät Luokka:Vuonna 1859 syntyneet Luokka:Vuonna 1927 kuolleet
Saamen Lohi

Saamen Lohi oli kalanviljelylaitos, joka toimi Inarissa. Valtio osti laitoksen 1995 lakkauttaakseen sen, sillä sieltä oli kirjolohista löytynyt Atlantin lohelle haitallista loista. Laitoksen sulkemista oli pyytänyt useaan otteeseen norjalainen ympäristöjärjestö Bellona.Uutiskatsaus. Mitä Missä Milloin 1997 s. 38. Otava 1996 ISBN 951-1-14219-4 == Lähteet == Luokka:Kalankasvatus Luokka:Suomen kalatalous Luokka:Inarin rakennukset ja rakennelmat
Gossau (St. Gallen)

Gossau on kaupunki Sveitsissä Sankt Gallenin kantonissa. Kaupungissa on runsaat 18 000 asukasta. == Maantiede == Gossau sijaitsee Glattjoen pohjoisrannalla kumpuilevassa Mittellandissa Sankt Gallenin kaupungin länsipuolella. == Liikenne == Moottoritie A1 ja SBB:n rautatie Winterthurista Sankt Galleniin kulkevat Gossaun kautta. Gossausta lähtee myös SBB:n rautatie pohjoiseen Weinfeldeniin ja SOB:n rautatie etelään Herisauhun. == Lähteet == * === Viitteet === == Aiheesta muualla == * Luokka:Sankt Gallenin kantonin kunnat Luokka:Sveitsin kaupungit
22 July

22 July on Paul Greengrassin ohjaama elokuva Utøyan verilöylystä ja etenkin sen jälkiselvittelyistä. 22 July sai maailmanensi-iltansa Venetsian elokuvajuhlilla. Elokuva on suoratoistopalvelu Netflixin rahoittama ja se tuli Netflixiin maailmanlaajuisesti 10. lokakuuta 2018. == Lähteet == == Aiheesta muualla == * IMDb: 22 July (2018) Luokka:Vuoden 2018 elokuvat Luokka:Paul Greengrassin ohjaamat elokuvat
Paul Romer

Paul Michael Romer (s. 7. marraskuuta 1955 Denver, Colorado, Yhdysvallat) on yhdysvaltalainen taloustieteilijä ja oppiaineen professori New Yorkin yliopiston Stern School of Businessissa. Hän toimi aiemmin Maailmanpankin pääekonomistina lokakuusta 2016 tammikuuhun 2018 asti. Romerin tunnetuimmat saavutukset taloustieteessä liittyvät endogeenisen talouskasvuteorian kehittämiseen, mikä toi hänelle Nobelin taloustieteen palkinnon yhdessä William Nordhausin kanssa vuonna 2018The Sveriges Riksbank Prize in Economic Sciences in Memory of Alfred Nobel 2018. ==Julkaisuja== *Romer, Paul M. 1986. Increasing Returns and Long-Run Growth. Journal of Political Economy, Vol. 94 (5), s. 1002–1037 *Romer, Paul M. 1990. Endogenous Technological Change. Journal of Political Economy, Vol. 98 (5), s. S71–S102 ==Lähteet== Luokka:Nobelin taloustieteen palkinnon saajat Luokka:Yhdysvaltalaiset taloustieteilijät Luokka:Yhdysvaltalaiset professorit Luokka:Vuonna 1955 syntyneet Luokka:Elävät henkilöt
Vesalainen

Vesalainen voi tarkoittaa: * Eino Vesalainen (1923–2010), taidemaalari ja -graafikko * Kristian Vesalainen (s. 1999), jääkiekkoilija * Milko Vesalainen (s. 1970), huilisti ja kuvataiteilija * Pentti Vesalainen (1913–2000), yhdistetyn hiihtäjä
Norman Robert Pogson

Norman Robert Pogson (23. maaliskuuta 1829 – 23. kesäkuuta 1891) oli englantilainen tähtitieteilijä joka työskenteli Madrasin observatoriossa Intiassa. Hän löysi useita pikkuplaneettoja ja teki havaintoja komeetoista. Pogson oli Madrasin observatorion esimies 1860. Hän teki havaintoja ja tutkimuksia muuttuvista tähdistä ja asetti tähtifotometrialle tärkeän niin sanotun Pogsonh kaavan: log h – log h’ = – 0,4 (m – m’), jossa h ja h’ tarkoittavat kahden tähden valovoimakkuutta ja m ja m’ niiden suuruusluokkaa. Lukua 0,4 sanotaan Pogsonin luvuksi.Tietosanakirja 1909, osa 11, Hakusana:Pogson, Norman Robert. Verkossa == Lähteet == == Aiheesta muualla == * Luokka:Englantilaiset tähtitieteilijät Luokka:Vuonna 1829 syntyneet Luokka:Vuonna 1891 kuolleet
Puna-armeijan hyökkäys Azerbaidžaniin

Puna-armeijan hyökkäys Azerbaidžaniin oli Venäjän sosialistisen federatiivisen neuvostotasavallan huhtikuussa vuonna 1920 suorittama sotilaallinen hyökkäys, joka kohdistui Azerbaidžanin demokraattiseen tasavaltaan. Venäjä sai tukea Azerbaidžanin bolševikeilta, jotka kapinoivat Azerbaidžanin pääkaupungissa Bakussa. ==Sotilasoperaatio== 21\. huhtikuuta 1920 Tuhatševski sai käskyn hyökätä Azerbaidžaniin. Keskiyölla 27. huhtikuuta Azerbaidžanin hallitus sai selville, että puna-armeija oli ylittänyt rajan maan pohjoisosassa. Lähes kaikki joukot oli tuolloin lähetetty Karabakhiin. Kenraali Shiklinsii ei kyennyt pysäyttämään puna-armeijan etenemistä Bakuun. Samana päivänä Venäjän kommunistinen puolue, Azerbaidžanin kommunistinen puolue ja Kaukasian alueellinen komitea perustivat Azerbaidžanin vallankumouksellisen komitean, jonka johtajaksi julistettiin Nariman Narimanov. Pian komitean perustamisen jälkeen Hamid Sultanov vaati parlamenttia antautumaan 12 tunnin sisällä. Azerbaidžanin demokraattinen tasavalta lakkasi olemasta 28. huhtikuuta 1920. Venäjä miehitti Azerbaidžanin poliittisista ja taloudellisista syistä. Merkittävin syy oli Azerbaidžanin öljy. Luokka:1920 Luokka:Neuvostoliiton sotahistoria Luokka:Azerbaidžanin historia